Diari Oficial de la Generalitat Valenciana


Sumari del DOGV 9560, del 23-03-2023 (2023/2959)

RESOLUCIÓ de 14 de març de 2023, de la Presidència de la Generalitat, per la qual es dona publicitat als crèdits que han de finançar les ajudes convocades per Resolució de 4 de novembre de 2022, de la Presidència de la Generalitat, per la qual es convoquen ajudes destinades a municipis i entitats locals menors de la Comunitat Valenciana amb població que no excedisca de 50.000 habitants per a finançar actuacions que faciliten la millora de l'accessibilitat de les cases consistorials i altres edificis municipals, mitjançant l'eliminació de barreres arquitectòniques..
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9560

Data del DOGV
:   23-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2959


Data del document
:   14-03-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * administració local

RESOLUCIÓ de 14 de març de 2023, de la Presidència de la Generalitat, per la qual es dona publicitat als crèdits que han de finançar les ajudes convocades per Resolució de 4 de novembre de 2022, de la Presidència de la Generalitat, per la qual es convoquen ajudes destinades a municipis i entitats locals menors de la Comunitat Valenciana amb població que no excedisca de 50.000 habitants per a finançar actuacions que faciliten la millora de l'accessibilitat de les cases consistorials i altres edificis municipals, mitjançant l'eliminació de barreres arquitectòniques.. [2023/2959]  
En el Diari Oficial de la Generalitat Valenciana, en data 9 de novembre de 2022 s'ha publicat la resolució de la convocatòria de data 4 de novembre de 2022 de Presidència de la Generalitat, per la qual es convoquen ajudes destinades a municipis i entitats locals menors de la Comunitat Valenciana amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques.  
Una vegada aprovada la Llei 9/2022, de 30 de desembre, de pressupostos de la Generalitat per a l'exercici 2023 i publicada en el Diari Oficial de la Generalitat Valenciana de 31 de desembre de 2022 núm. 9502, i adoptat l'acord de modificació pressupostària per el Consell el 24 de febrer de 2023, per a dotar de crèdit suficient a l'import màxim per a finançar les actuacions previstes en la convocatòria per un import de 5.000.000 d'euros, en la línia S0712000, en aplicació del que s'estableix en l'article 3 de la Resolució de 4 de novembre de 2022, de la Presidència de la Generalitat, es procedeix a donar publicitat de l'import i la línia pressupostària amb càrrec a la qual s'assignen per a l'exercici 2023 les ajudes convocades per la resolució esmentada.  
  
En virtut de l'exposat, i fent ús de les facultats que s'estableixen en el Decret 169/2020, de 30 d'octubre, del Consell, pel qual s'aprova el reglament orgànic i funcional de la Presidència de la Generalitat i d'acord amb el que s'estableix en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i fent ús de l'atribució delegada d'acord amb el punt huité de la Resolució de 17 de febrer de 2022, del president de la Generalitat per la qual delega determinades atribucions en diferents òrgans de la Presidència es dicta el següent: resolc:  
  
Donar publicitat de l'import de 5.000.000 € destinat a finançar les ajudes convocades per la Resolució de 4 de novembre de 2022, de la Presidència de la Generalitat, per a l'exercici pressupostari 2023, amb càrrec al capítol VII, línia de subvenció S0712000 «Ajudes destinades a afavorir l'accés en els edificis municipals» del programa 125.10 «Administració local i organització territorial del Consell».  
  
València, 14 de març de 2023.- El president de la Generalitat (p. d. ap. 8é. R 17.02.2022; DOGV 9282, 21.02.2022), el director general d'Administració Local: Antoni Such Botella.